།འཕགས་པ་ཚོགས་བདག་དཀར་པོ་ཇོ་བོ་ལུགས་ཀྱི་རྗེས་གནང་བྱ་ཚུལ་གསལ་བ་ཞིག་བཞུགས་སོ།།
365

སྒྲུབ་ཐབས་ཀུན་བཏུས་
আ
།ན་མོ་ལོ་ཀེཤྭ་རཱ་ཡ། ཚོགས་བདག་དཀར་པོའི་རྗེས་གནང་བྱ་བར་འདོད་པས། སྐར་མ་རྒྱལ་གྱི་དུས་སུ་གནས་དབེན་པར་རྡུལ་ཚོན་གྱི་ས་གཞི་གྲུ་བཞིའི་དབུས་སུ་པདྨ་འདབ་བརྒྱད་
དཀར་པོ་བྲིས་པའམ། མཎྜལ་ལ་ཚོམ་བུ་གཅིག་དགོད། སྐུ་ཡང་བཞུགས་སུ་གསོལ། མཐར་མཆོད་པས་བསྐོར། གཏོར་མ་རྒྱན་ལྡན་ཆེ་བ་གཅིག་བཤམ། རང་ཁ་བྱང་དུ་ཕྱོགས་ལ་སྟན་བདེ་བ་ལ་འདུག་
སྟེ༑ རྡོ་རྗེ་མཁའ་འགྲོ་ནས་འབྱུང་བའི་འབྱུང་འདུལ་གྱི་བསྒོམ་བཟླས་ཚོགས་བདག་དམར་ཆེན་གྱི་སྐབས་ལྟར་བྱ་བར་གསུངས་པས། མཆོད་པ་བྱིན་རླབས་དང་། སྐྱབས་སེམས་སྔོན་དུ་འགྲོ་བས། རང་སྐད་
ཅིག་གིས་འབྱུང་པོ་འདུལ་བྱེད་དུ་གསལ་བའི་ཐུགས་ཀའི་ཧཱུྃ་ལས་འོད་ཟེར་འཕྲོས་པས་བླ་མ་དང་འབྱུང་པོ་འདུལ་བྱེད་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿ ཨོཾ་བྷཱ་
366

།ཏ་ཌཱ་མ་ར་ཨཉྙཾ་པྲ་ཏཱིཙྪ་སྭཱ་ཧཱ། ཞེས་སོགས་ཆུ་གཉིས་སྔོན་འགྲོའི་ཉེར་སྤྱོད་ཀྱིས་མཆོད། དཀོན་མཆོག་གསུམ་ལ་བདག་སྐྱབས་མཆི། །སོགས་གུར་ནས་འབྱུང་བའི་རྒྱུན་བཤགས་བྱ། ཨོཾ་ཤཱུ་ནྱ་ཏཱ་སོགས་ནས་ཧཾ་ཞེས་
བརྗོད་པས་གཉིས་སྣང་གིས་བསྡུས་པའི་ཆོས་ཐམས་ཅད་རང་བཞིན་གྱིས་མ་དམིགས་པའི་སྟོང་ཉིད་འོད་གསལ་སྤྲོས་པའི་མཐའ་ཐམས་ཅད་དང་བྲལ་བ་ནམ་མཁའ་ལྟ་བུར་གྱུར། སྟོང་པའི་ངང་ལས་ཧཱུྃ་ཡིག་ལས་བྱུང་བའི་རྡོ་རྗེའི་སཾ་གཞི། རྭ་བ། དྲྭ་
བ༑ གུར། བླ་བྲེ། ཡེ་ཤེས་ཀྱི་མེ་དཔུང་རབ་ཏུ་འབར་བ་དང་བཅས་པའི་སྲུང་བའི་འཁོར་ལོའི་ནང་དུ། པཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་མཐིང་ནག་ལས་རྡོ་རྗེ་ཧཱུྃ་གིས་མཚན་པ། དེ་ལས་འོད་ཟེར་འཕྲོས་འདུས་ཡོངས་སུ་
༈གྱུར་པ་ལས་རང་ཉིད་ཁྲོ་བོའི་རྒྱལ་པོ་འབྱུང་པོ་འདུལ་བྱེད་སྐུ་མདོག་སྔོན་པོ་ཞལ་གཅིག་ཕྱག་བཞི་པ། གཡས་དང་པོས་རྡོ་རྗེ་བ་དན་རྩེ་གསུམ་དང་ལྡན་པ་དང་། གཡོན་དང་པོས་ཐོད་ཁྲག་ལྕང་ལོ་དང་ལྡན་པ་ཐུགས་ཀར་འཛིན་པ། འོག་མ་གཉིས་མདའ་
གཞུ་རྒྱབ་ནས་འགེངས་པ། ཞལ་མཆེ་བ་གཙིགས་ཤིང་སྤྱན་གསུམ་དང་ལྡན་པ། ཧ་ཧའི་གད་རྒྱང་གིས་སུམ་ཅུ་རྩ་གསུམ་ལ་སོགས་པའང་འཇིགས་པར་མཛད་པ། སྨ་ར་དང་སྨིན་མ་དང་དབུ་སྒྲ་སེར་པོ་གྱེན་དུ་བརྫེས་པ། མི་མགོ་སྐམ་པོ་ལྔའི་དབུ་
རྒྱན་དང་རློན་པ་ལྔ་བཅུའི་དོ་ཤལ་ཅན། རིན་པོ་ཆེ་དང་སྦྲུལ་གྱིས་བརྒྱན་པ། སྟག་གི་པགས་པའི་ཤམ་ཐབས་གསོལ་བ། མི་རོའི་སྟེང་ན་ཞབས་གཡས་བསྐུམ་ཞིང་གཡོན་བརྐྱང་བའི་སྟབས་ཀྱིས་ཡེ་ཤེས་ཀྱི་མེ་འབར་བའི་དབུས་ན་བཞུགས་པ། དེའི་
367

དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་པོ། ཐུགས་ཀའི་ཧཱུྃ་ཡིག་ལས་འོད་ཟེར་འཕྲོས་པས་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཁྲོ་བོའི་རྒྱལ་པོ་འབྱུང་པོ་འདུལ་བྱེད་ཀྱི་རྣམ་པར་ཨོཾ་བཛྲ་ས་
མཱ་ཛཿ ཞེས་པས་སྤྱན་དྲངས་ལ། ཛཿཧཱུྃ་བཾ་ཧོཿ གཉིས་སུ་མེད་པར་ཐིམ། སླར་ཡང་ཐུགས་ཀ་ནས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས་པ་ལ། ཨོཾ་ཨ་བྷི་ཥིཉྩ་ཏུ་མཱཾ་སརྦ་ཏ་ཐཱ
ག་ཏ། ཞེས་གསོལ་བ་བཏབ་པས། ཨོྃ་བཛྲཱི་བྷ་ཝ་ཨ་བྷི་ཥིཉྩ་ཧཱུྃ་ཞེས་གསུང་ཞིང་བུམ་པའི་ཆུས་སྤྱི་བོ་ནས་དབང་བསྐུར། སྐུ་གང་དྲི་མ་དག་ཆུ་ལྷག་མ་ཡར་ལུད་པ་ལས་མི་བསྐྱོད་པས་དབུར་བརྒྱན་པར་མོས་ལ་ཚོགས་ཞིང་གི་སྐབས་ལྟར་
མཆོད༑ འབར་བའི་སྐུ་ཅན་ཉི་མ་འབུམ་གྱི་གཟི། །དཔའ་བོའི་སྟངས་སྟབས་ཞབས་ཀྱིས་ས་འོག་གཡོ། །རབ་ཏུ་ཁྲོས་པའི་ཁྲོ་གཉེར་གློག་སྟོང་འཁྱུག །དཔལ་ཆེན་འབྱུང་པོའི་དགྲ་ལ་ཕྱག་འཚལ་ལོ། །བཞད་པའི་ང་རོས་སུམ་ཅུ་རྩ་གསུམ་
འཇིགས། །ཀུན་ཏུ་ཐོགས་མེད་གདུག་པའི་མཚོན་ཆ་བསྣམས། །སྙེང་རྗེའི་དབང་གིས་ཞི་ཞིང་འགྲོ་ལ་བརྩེ། །དངོས་གྲུབ་སྩོལ་མཛད་ཁྱོད་ལ་ཕྱག་འཚལ་ལོ། །ཞེས་པས་བསྟོད། ནང་མཆོད་བྱིན་གྱིས་བརླབས་ལ་ཨོཾ་ཨཱཿཧཱུྃ་གིས་མྱང་། རང་གི་
ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ཡིག་གི་མཐར་སྔགས་ཀྱི་ཕྲེང་བས་བསྐོར་བ་ལས་འོད་ཟེར་འཕྲོས། འཕགས་པ་མཆོད། སེམས་ཅན་གྱི་དོན་བྱས་གདུག་པ་ཅན་ཐམས་ཅད་ཚར་བཅད། སངས་རྒྱས་བྱང་སེམས་ཐམས་ཅད་ཀྱི་བྱིན་རླབས་
།བ་ཐབས་
ས་

།ནུས་མཐུ་ཐམས་ཅད་འོད་ཟེར་གྱི་རྣམ་པར་སྤྱན་དྲངས་ནས་རང་ལ་ཐིམ་པར་བསམས་ལ། ཨོཾ་སུམྦྷ་ནི་སུམྦྷ་ཧཱུྃ་ཧཱུྃ་ཕཊ། ཨོཾ་གྲྀཧྞ་གྲྀཥྞ་ཧཱུྃ་ཧཱུྃ་ཕཊ། ཨོཾ་གྲྀཧྞ་པ་ཡ་གྲྀཧྞ་པ་ཡ་ཧཱུྃ་ཧཱུྃ་ཕཊ། ཨོཾ་ཨཱ་ན་ཡ་ཧོ་བྷ་ག་ཝཱན་བཛྲ་རཱ་ཛ་
ཧཱུྃ་ཧཱུྃ་ཕཊ། བརྒྱ་ཙ་ལ་སོགས་པ་བཟླས་པའི་མཐར་འདོད་པའི་དོན་ལ་གསོལ་བ་གདབ། རང་གི་ཐུགས་ཀ་ནས་འོད་ཟེར་འཕྲོས་པས་གདན་འོད་ཟེར་གྱི་རྣམ་པར་གྱུར་ཏེ་རང་ལ་ཐིམ་པར་བསམ། དེ་ནས་མདུན་གྱི་ཚོམ་བུ་སུམྦྷས་བསང་། སྭ་བྷཱ་ཝས་
སྦྱངས། སྟོང་པའི་ངང་ལས་པཾ་ལས་པདྨ་ཨ་ལས་ཟླ་བའི་དཀྱིལ་འཁོར་གྱི་སྟེང་དུ། གཿཡིག་དཀར་པོ་ཡོངས་སུ་གྱུར་པ་ལས་དཔལ་ཚོགས་ཀྱི་བདག་པོ་སྐུ་མདོག་དཀར་པོ་གླང་པོ་ཆེའི་ཞལ་ཅན། ཕྱག་བཞི་པ་གཡས་དང་པོས་ལ་ཕུག་ལོ་མཻ་དང་
བཅས་པ། གཉིས་པས་དགྲ་སྟ། གཡོན་གྱི་དང་པོས་ཀ་པཱ་ལ་ནོར་བུས་གང་བ། གཉིས་པས་རྩེ་གསུམ་རྣམས་འཛིན་པ། གསུས་ཁྱིམ་ཆེ་ཞིང་མིའུ་ཐུང་གི་གཟུགས་ཅན་ཟླ་ཚེས་ཀྱི་ཅོད་པན་དང་། རིན་པོ་ཆེའི་རྒྱན་གྱིས་བརྒྱན་ཅིང་དར་སྣ་ཚོགས་ཀྱི་ན་
བཟའ་གསོལ་བ། བྱི་བ་སྔོན་པོའི་གདན་ལ་ཕྱེད་ཀྲུང་གིས་བཞུགས་པའོ། །དེའི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ། ཐུགས་ཀའི་སྟེང་དུ་གཿཡིག་ཤེལ་དཀར་པོ་ལྟར་འོད་འཕྲོ་བ་དེ་ལས་འོད་འཕྲོས་པས་རི་རབ་ཀྱི་སྟེང་སུམ་ཅུ་རྩ་
གསུམ་གྱི་གནས་ནས་ལྷ་ཆེན་ཚོགས་ཀྱི་བདག་པོ་ནོར་ལྷའི་འཁོར་གྱིས་བསྐོར་བ་ཨོཾ་བཛྲ་ས་མཱ་ཛཿ མ་ཧཱ་ག་ཎ་པ་ཏི་ས་པ་རི་ཝཱ་ར་ཨཧཱུྃ། པཱ་ཏྱཾ་ནས་ཤཔྟའི་བར་གྱིས་མཆོད། ཛཿཧཱུྃ་བཾ་ཧོཿས་བསྟིམ། གླང་པོའི་ཕྱག་རྒྱ་དམ་ཚིག་གི་ཕྱག་རྒྱར་བསྟན་
5
বাস্তম

:
ལ་སྔགས་གསུམ་པོ་ལན་ཅིག་བརྗོད། དེ་ནས་མཆོད་པ་བྱིན་གྱིས་བརླབས་ནས་མཚན་སྔགས་རེ་རེ་བཞིན་སྦྱར་བའི་ཆུ་གཉིས་ཉེར་སྤྱོད་ཤབྡས་མཆོད་ལ། རྒྱལ་བའི་སྐུ་གསུང་ཐུགས་རྡོ་རྗེ། །གཉིས་མེད་ཡེ་ཤེས་ལས་བྱུང་བའི། །ཚོགས་རྗེ་ཚོགས་
དབང་ཚོགས་ཀྱི་བདག །བགེགས་ཀྱི་གཙོ་ལ་མཆོད་ཅིང་བསྟོད། །མེ་ཏོག་ལ་སོགས་མཆོད་པ་དང་། །ལ་དུ་ལ་སོགས་མཐུན་རྫས་ཀྱིས། །བགེགས་རྒྱལ་ཚོགས་བདག་འཁོར་བཅས་མཆོད། །དངོས་གྲུབ་ཐམས་ཅད་བདག་ལ་སྩོལ། །ཞེས་པས་
བསྟོད༑ གཏོར་མ་སུམྦྷས་བསང་། སྭ་བྷཱ་ཝས་སྦྱངས། སྟོང་པའི་ངང་ལས་ཨོཾ་ལས་བྱུང་བའི་རིན་པོ་ཆེའི་སྣོད་ཡངས་ཤིང་རྒྱ་ཆེ་བར། ཨོཾ་ཞུ་བ་ལས་གཏོར་མ་འདོད་རྒུ་འབྱུང་བའི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ལན་གསུམ་གྱི་བྱིན
གྱིས་བརླབ། ཨོཾ་བྷཱ་ག་ཎ་པ་ཏི་ཡེ་ན་མཿསཾརྦ་ཏ་ཐཱ་ག་ཏེ་བྷོ་བི་ཤྭ་མུ་ཁེ་སོགས་ནས་བ་ལིཾ་ཏཻ་སྭཱ་ཧཱ། ལན་གསུམ་མམ་ལྔས་ཕུལ་ལ་མཆོད་བསྟོད་འདོད་དོན་གསོལ་གདབ་བྱ། རང་ཡི་དམ་དུ་གསལ་བའི་ཐུགས་ཀ་ནས་འོད་འཕྲོས་མདུན་བསྐྱེད་ཀྱི་ཚོགས་
བདག་འཁོར་བཅས་ལ་ཕོག་པས་དེའི་ཐུགས་ཀ་ནས་ཀྱང་འོད་ཟེར་དཔག་ཏུ་མེད་པ་འཕྲོས་ཏེ། ཁམས་གསུམ་གྱི་འགྲོ་བ་ཟས་ནོར་ཐམས་ཅད་དབང་དུ་བསྡུས་ནས་རང་ལ་ཐིམ་ཞིང་གདོན་བགེགས་བར་ཆད་ཐམས་ཅད་ཞི་བར་བྱས་པར་བསམས་ལ། ཨོཾ་
ཝ་ར་ཏ་ཀ་སྭཱ་ཧཱ། རྩ་བའི་སྔགས་སོ། །ཨོཾ་ཝ་ཀ་ཏེ་ཀ་དཉྩཱི་བྷིནྡྷ་ཧཱུྃ་ཕཊ། སྙིང་པོའོ། ཨོཾ་ཥྚཱཾ་ག་ཎ་པ་ཏ་ཡེ་སྭཱ་ཧཱ། མཚན་སྔགས་ཏེ་བསྙེན་པ་བྱེད་ན་གསུམ་ག་ལ་འབུམ་ཕྲག་གསུམ་རེ་བཟླ་བར་གསུངས་ལ། འདིར་ཅི་ནུས་བཟླས་པའི་མཐར་དཔལ་
སྒྲུབ་ཐབས་ཀུན་བཏུས་

5
اق
།ཚོགས་ཀྱི་བདག་པོས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། ཞེས་གསོལ་བ་གདབ། དེ་ནས་རྗེས་གནང་ཞུ་བར་འདོད་པའི་སློབ་མ་ཇི་ལྟར་རིགས་པ་གྲལ་ལ་
འཁོད་པ་ལ་མེ་ཏོག་བཀྲམ་བསྡུ་བྱ། ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་རྣམ་མཁྱེན་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་རྗེས་གནང་ཟབ་མོ་ཞུ་སྙམ་པ་བྱང་ཆུབ་ཀྱི་མཆོག་ཏུ་སེམས་བསྐྱེད་པ་གསལ་
བཏབ་ནས་གསན་པར་ཞུ། དེ་ལ་ཆོས་ལྡན་གྱི་འཚོ་བས་མི་ཕོངས་པར་བྱ་བའི་ཕྱིར་ནོར་ལྷ་ཁྱད་པར་དུ་འཕགས་པ་དཔལ་ཚོགས་ཀྱི་བདག་པོ་ཞེས་བྱ་བ་འདི་ཉིད་ལ་རིགས་མང་དུ་ཡོད་པ་ལས། ད་རེས་འདིར་ཇོ་བོ་ཆེན་པོ་ནས་བརྒྱུད་པའི་བཀའ་གདམས་
ྋལུགས་ཀྱི་ཚོགས་བདག་དཀར་པོའི་རྗེས་གནང་ཟབ་མོ་སྒྲུབ་པར་བྱེད་པ་ལ། སློབ་དཔོན་གྱི་བྱ་བ་རྣམས་སྔོན་དུ་སོང་ནས་ཁྱེད་རང་རྣམས་ཀྱི་ངོ་སྐལ་དུ་གྱུར་པ་ལ། ཐོག་མར་སློབ་དཔོན་ལ་དཔལ་ཕྱག་ན་རྡོ་རྗེ་དངོས་ཡིན་སྙམ་པའི་སྒོ་ནས་རྗེས་གནང་ཟབ་
མོ་ཞུ་བའི་ཡོན་དུ་མཎྜལ་ཞིག་ཕུལ་མཛོད། མཎྜལ་ཕུལ་ནས་གསོལ་བ་འདེབས་པ་འདིའི་རྗེས་ཟློས་མཛོད། གཙོ་བོ་བདག་ལ་དགོངས་སུ་གསོལ། །ལྷ་ཆེན་ཚོགས་ཀྱི་བདག་པོ་ཡི། །ལྷ་ཡི་དཔལ་ནི་ཐོབ་བྱའི་ཕྱིར། །བདག་ལ་བཀའ་དྲིན་གནང་བར་
མཛོད༑ །རྒྱུད་དག་པར་བྱ་བའི་ཕྱིར་དུ་རྒྱུན་བཤགས་བྱ་དགོས་པས་དམིགས་པ་འདི་བཞིན་མཛོད། མདུན་གྱི་ནམ་མཁར་བླ་མ་དང་གཉིས་སུ་མེད་པའི་དཔལ་ཕྱག་ན་རྡོ་རྗེ་འབྱུང་པོ་འདུལ་བྱེད་ལ་སངས་རྒྱས་དང་བྱང་ཆུབ་སེམས་དཔའ་དཔལ་ཚོགས་ཀྱི་

སྒྲུབ་ཐབས་ཀུན་བཏུས་
བདག་པོ་སོགས་ཆོས་སྐྱོང་ནོར་ལྷའི་ཚོགས་ཀྱིས་བསྐོར་བ་སྤྲིན་གཏིབས་པ་བཞིན་བཞུགས་པའི་སྤྱན་སྔར་སྡིག་པ་བཤགས་པ་ལ་སོགས་པའི་ཡན་ལག་བདུན་པ་བགྱི་སྙམ་པས་འདིའི་རྗེས་ཟློས་མཛོད། དཀོན་མཆོག་གསུམ་ལ་སོགས་ལན་གསུམ་
བརྗོད༑ དེ་ནས་རྗེས་གནང་དངོས་ལ། སྐུ་གསུང་ཐུགས་ཀྱི་རྗེས་སུ་གནང་བ། ཕྲིན་ལས་གཏོར་མ་ལ་བརྟེན་ནས་བཀའ་བསྒོ་བ་རྣམས་སུ་ཡོད་པ་ལས། སྐུའི་རྗེས་སུ་གནང་བའི་དོན་དུ་དམིགས་པ་འདི་བཞིན་དུ་མཛོད། ཁྱེད་རང་རྣམས་ཀྱི་ཕུང་ཁམས་
སྐྱེ་མཆེད་ཀྱིས་བསྡུས་པའི་ཆོས་ཐམས་ཅད་སྟོང་པ་ཉིད་དུ་སྦྱངས་པའི་མོས་པ་མཛོད། ཨོཾ་སྭ་བྷཱ་ཝ་སོགས་བརྗོད། སྟོང་པའི་ངང་ལས་པཾ་ལས་པདྨ་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཁྱེད་རང་རྣམས་ཀྱི་སེམས་ཉིད་གཿ ཡིག་ཤེལ་དཀར་པོ་དྲི་མ་
མེད་པ་ལྟ་བུར་ཡོངས་སུ་གྱུར་པ་ལས་ཁྱེད་རང་རྣམས་དཔལ་ཚོགས་ཀྱི་བདག་པོ་ཞེས་པ་ནས་ཛཿཧཱུྃ་བཾ་ཧོཿ ས་བསྟིམ་པའི་བར་མདུན་བསྐྱེད་ལྟར་བྱ། དེ་བརྟན་པར་བྱ་བའི་ཆེད་དུ་ཚོགས་བདག་གི་སྐུ་སློབ་མའི་སྤྱི་བོར་བཞག་ཅིང་། བུ་འདི་དཀྱིལ་འཁོར་
ཆེན་པོ་རུ། །སྔོན་དུ་ལེགས་པར་ཞུགས་ཟིན་གྱི། །ལྷ་ཆེན་འདི་ལ་དགོངས་སུ་གསོལ། །ལྷ་ཆེན་འདི་ལ་སྩལ་ལགས་ཀྱི། །ལྷ་ཆེན་འདི་ལ་བརྟན་བཞུགས་ནས། །ལྷ་ཡི་དཔལ་ནི་སྩལ་དུ་གསོལ། །འདི་ལ་བགེགས་ནི་མེད་པར་མཛོད། །ཨོཾ་མ་ཧཱ་ག་
ཎ་པ་ཏི་ཀཱ་ཡ་སིདྡྷི་ཨོཾ། ཞེས་བརྗོད། སྐུ་ལས་མར་མེ་གཅིག་ལས་གཉིས་ཆད་ཀྱི་ཚུལ་དུ་ཁྱེད་རང་རྣམས་ལ་ཐིམ་པས། ལུས་ཀྱི་བར་དུ་གཅོད་པ་ཐམས་ཅད་ཉེ་བར་ཞི་བར་བྱས། སྐུའི་རྗེས་གནང་ཐོབ་པའི་མོས་པ་མཛོད། གསུང་གི་རྗེས་སུ་གནང་
ཆེན་པོ་རུ། །སྔོན་དུ་
372

55
اد
།བའི་དོན་དུ་སློབ་དཔོན་གྱི་ཐུགས་ཀར་ལྷ་ཆེན་ཚོགས་ཀྱི་བདག་པོ་བཞུགས་པར་དམིགས། དེའི་ཐུགས་ཀར་གཿཡིག་དཀར་པོའི་མཐར་སྔགས་ཕྲེང་ལས་བཞི་གང་སྒྲུབ་པའི་ཁ་དོག་ཅན་གྱིས་བསྐོར་བ་ལས། སྔགས་ཕྲེང་
འོད་ཟེར་འཕྲོ་བ་དང་བཅས་སློབ་དཔོན་གྱི་ཞལ་ནས་ཐོན། ཁྱེད་རང་རྣམས་ལྷ་ཆེན་ཚོགས་ཀྱི་བདག་པོར་གསལ་བའི་སྣ་ནས་ཞུགས། སྙིང་གའི་ས་བོན་གྱི་མཐར་ལན་དང་པོས་འཁོད། གཉིས་པས་བྱིན་གྱིས་བརླབས། གསུམ་པས་བརྟན་པར་བསམས་
ལ༑ སྔགས་གསུམ་པོའི་རྗེས་ཟློས་ལན་གསུམ་བྱ། དེ་བརྟན་པར་བྱ་བའི་ཕྱིར་ནང་མཆོད་ཨོཾ་ཨཱཿཧཱུྃ་གིས་བདུད་རྩིར་བྱིན་གྱིས་བརླབས་པ་དེ་ནས་སློབ་མ་ལ་བྱིན་ལ། །ལྷ་ཆེན་དགྱེས་པའི་དམ་ཚིག་འདི། །དངོས་གྲུབ་བདུད་རྩིའི་ཆུ་རྒྱུན་ཏེ། །བཏུང་བ་
རིན་པོ་ཆེ་འདི་ནི། །གསང་བའི་དངོས་གྲུབ་རྫས་སུ་བསྔགས། །དཔལ་དང་གཟི་བརྗིད་བསྐྱེད་པའི་ཕྱིར། །བུ་ཁྱོད་ཀྱིས་ནི་མྱང་བར་གྱིས། །ཨོཾ་མ་ཧཱ་ག་ཎ་པ་ཏི་ཝཱ་ཀ་སིདྡྷི་ཨཱཿཞེས་བརྗོད། དེ་ལྟར་བྱས་པས་ངག་གི་བར་ཆད་ཞི་བར་བྱས། གསུང་གི་
རྗེས་གནང་མ་ལུས་པ་ཐོབ་པའི་མོས་པ་མཛོད། དེ་ནས་ཐུགས་ཀྱི་རྗེས་གནང་གི་དོན་དུ། སློབ་དཔོན་གྱི་ཐུགས་ཀའི་ལྷ་ཆེན་ཚོགས་ཀྱི་བདག་པོ་ལས་དེ་འདྲ་བ་ཞིག་མར་མེེ་གཅིག་ལས་གཉིས་ཆད་ཀྱི་ཚུལ་དུ་བྱོན་ཏེ། ཁྱེད་རང་རྣམས་ཀྱི་སྙིང་གར་ཐིམ་
པའི་མོས་པ་མཛོད། དེ་བརྟན་པར་བྱ་བའི་དོན་དུ་མེ་ཏོག་གཏོར་ཞིང་། ལྷ་ཆེན་མཁའ་འགྲོ་མ་ཡི་ཚོགས། །འདི་ཡི་རྗེས་སུ་འཇུག་པར་མཛོད། །འདི་ཡི་རྗེས་སུ་ཞུགས་ནས་ཀྱང་། །བྱིན་རླབས་དངོས་གྲུབ་ཆར་ལྟར་ཕོབ། །ཨོཾ་མཧཱ་ག་ཎ་པ་ཏི་ཙིཏྟ་
373

སྒྲུབ་ཐབས་ཀུན་བཏུས་
སིདྡྷི་ཧཱུྃ། ཞེས་བརྗོད། དེ་ལྟར་བྱས་པས་སེམས་ཀྱི་བར་ཆད་ཞི་བར་བྱས། ཐུགས་ཀྱི་རྗེས་གནང་མ་ལུས་པ་ཐོབ་པའི་མོས་པ་མཛོད། དེ་ནས་ཕྲིན་ལས་གཏོར་མ་ལ་བརྟེན་ནས་བཀའ་བསྒོ་བ་ལ། སློབ་དཔོན་གྱིས་གཏོར་མ་ལག་ཏུ་བཟུང་
ནས༑ གཏོར་མ་འདི་ཉིད་ད